פצפונת ואנטון (סרט, 1999)

פצפונת ואנטון (בגרמנית: Pünktchen und Anton) הוא סרט גרמני לכל המשפחה מסוגת קומדיה ודרמה המבוסס על הספר "פצפונת ואנטון" מאת אריך קסטנר. הסרט בוים ונכתב על ידי קרולינה לינק והופק על ידי פיטר זנק ואוצ'י רייך. 

הסרט הוקרן לראשונה בגרמניה ב-21 בפברואר 1999 בפסטיבל הסרטים הבינלאומי בברלין. בישראל הסרט הוקרן לראשונה בדיבוב לעברית ב-8 ביולי 2000. אורך הסרט הוא כ-104 דקות ושפת המקור שלו היא גרמנית (הסרט דובב לשפות נוספות, ביניהן: עברית).

תקציר העלילה 
פצפונת ואנטון בני ה-10 הם החברים הכי טובים. הם תמיד עוזרים אחד לשני, נכנסים יחד לצרות וגם נחלצים מהן. הוריה של פצפונת עשירים ומסתובבים בחברה הגבוהה, בזמן שאימו החולה של אנטון מתפרנסת כמלצרית בגלידרייה מקומית. אימו של אנטון חולה, ולכן היא אינה יכולה להמשיך לעבוד. בשביל שאמו של אנטון לא תאבד את עבודתה, אנטון ממלא בחשאי את מקומה ועובד בגלידרייה ימים ולילות. החלום של אנטון הוא לקחת את אימו לחוף הים, שם היא תוכל להבריא ממחלתה. בשביל להגשים את חלום זה אנטון זקוק להרבה כסף. לשמחת אנטון, יש לו חברה טובה בשם פצפונת שתעשה הכל בשביל לעזור לו לגייס את הכסף. במהלך הסרט פצפונת ואנטון עוברים הרפתקאות רבות, מצחיקות ומעניינות.

הדמויות, השחקנים והמדבבים 
במאית ומפיקת הדיבוב של הסרט בעברית הייתה שפרירה זכאי.

פרסים 
 1998: קרולינה לינק זכתה בפרס הסרט הבווארי לסרט ילדים
 1999: ניקי רייזר זכה בפרס הסרטים הגרמני למוזיקה קולנועית
 1999: מקס פלדר זכה בדרור הזהב עבור השחקן הטוב ביותר
 1999: קרולינה לינק זכתה בפרס הסרט הטוב ביותר בפסטיבל הבינלאומי לסרטי ילדים בשיקגו

ראו גם 
 פצפונת ואנטון

קישורים חיצוניים 

 

סרטים גרמניים
סרטי 1999
סרטים בגרמנית
סרטים לכל המשפחה
סרטי קומדיה
סרטי דרמה גרמניים
סרטים גרמניים מבוססי ספרים
סרטי קרולינה לינק